Ilustracija: Boris Kovačev/Cropix

"KAD SE već dopisuju učenici i "nastavnici", možete objaviti i stavove jednog roditelja. Pismo na pismo – odgovor na odgovor, učenici i nastavnici. Pa evo jedno i od roditelja", napisao nam je čitatelj (podaci poznati redakciji) koji je objasnio svoje stavove o zdravstvenom odgoju te prepucavanju oko istoga. Njegovo pismo prenosimo u cijelosti:

"Dragi učeniče,



Pišem ti ovo pismo, ne kao kolega učenik, ne kao roditelj, ne kao Katolik, već kao nastavnik. Nisam povjesničar, nisam geograf, niti vjeroučitelj. Fizičar sam; nije ni toliko bitno. Samo da ušutkam onaj glasić u tebi koji će se zasigurno javiti i kriviti me za širenje propagande.



Fizičari se bave činjenicama. U fizici nema mjesta prejudiciranju. Zašto onda prejudiciranje s Vaše strane ("Samo da ušutkam onaj glasić u tebi koji će se zasigurno javiti i kriviti me za širenje propagande").

Meni zdravstveni odgoj ne znač ništa



Meni zdravstveni odgoj u školama ne znači ništa. Ja ga ne predajem, ja ga ne spominjem. Ja se bavim silama, gibanjima i poljima. Kao učeniku XV. gimnazije, sigurno ti je sve poznato. Mene ideologija ne zanima.



Ok – vama je "ideologija" riječ s negativnim značenjem. Nama drugima je možda ideologija "proučavanje ideja i rad na idejama".



Ti tvrdiš kako ne žele svi zdravstveni odgoj. Naravno, na to imaš pravo. Ja ti također tvrdim da većina učenika ne želi fiziku, matematiku, povijest, zemljopis... Školovanje se ponekad čini kao balansiranje na jednoj vrlo tankoj liniji između prava na izbor, i odgovornosti prema maloljetnicima. Mišljenje učenika se uzima u obzir, ali ono nikako nije presudno.



Zašto? Jer ste još mladi, jer nemate iskustva. Imate više zakonskih zaštita od punoljetnih osoba s razlogom.



Naravno – djeca ne znaju uvijek što je najbolje za njih. Zato su tu njihovi roditelji.



Većina tvojih kolega se možda slaže s tobom, ali argumentum ad populum se s razlogom smatra logičkom pogreškom. Puno puta smo kroz povijest pogriješili jer smo smatrali da većina zna najbolje. Nekoć smo mislili da je Zemlja ravna ploča.

Diskriminacija



Nekoć su ljudi na vlasti (crkva) tvrdili da je zemlja ravna ploča. Baš kao što sad ljudi na vlasti tvrde da je sadržaj 4. modula sasvim u redu. No baš su znanstvenici u to doba tvrdili da vlast nije u pravu – i zbog toga su bili jako proganjani, Nije Vam baš neka analogija…



Ti tvrdiš da ti ne diskriminiraš nikoga time što ne želiš da ti se nameće činjenica da drugi postoje, i samim time ne shvaćaš apsurdnost te tvrdnje. Tebi smeta prihvaćanje POSTOJANJA nekoga tko misli drugačije od tebe. A što je to nego diskriminacija?



Ovdje vrlo manipulativno izvrćete rečenicu koja glasi (u originalu); "Zato što onime što zastupam ne diskriminiram apsolutno nikoga i nikoga ne dovodim u položaj da na silu mora prihvatiti nešto što je u potpunoj suprotnosti sa njegovim životnim idealima." I od nje stvarate nešto što nije rečeno.



Ti si klinac, ali znaš da nam državu neće spasiti homoseksualac koji je napokon zadovoljio sva svoja prava.

Slažem se. Ako zaustavimo diskriminaciju jedne manjine, Republika Hrvatska sigurno neće izaći iz trenutne krize. Ali nitko to niti ne tvrdi.

Državu nam neće spasiti homoseksualac koji je napokon zadovoljio svoja prava, ali zadovoljenje tih prava će spasiti homoseksualca. Koji je građanin ove države i pod Ustavom ima jednaka prava kao i ti. Lako je tebi pričati, iz dominantne perspektive. Muško si, Hrvat si, vjerojatno i bijelac. Katolik. Briga tebe. Tvoja prava nisu narušena, i tebi je najveći problem to što moraš slušati o tamo nekim homoseksualcima i inim manjinama, ma sram ih bilo što ti oduzimaju vrijeme od bitnih stvari, poput pisanja Facebook statusa o tvojim problemima.



Ooooo… tugo moja pregolema… Ovo mi sada jako izgleda kao žalopojka isključivo osobno motivirana…

Ja se osobno s homoseksulacima družim preko 20 godina. Neki od njih su mi prijatelji. Drugi nisu. Ni jedna ni druga kondicija nema veze s njihovom spolnom orijentacijom.

Nadalje – dokažite mi gdje, kako i kada se u hrvatskoj diskriminiraju homoseksualci? Zar nemamo zakone koji svim građanima garantiraju ravnopravnost bez obzira na spolno opredjeljenje? Zar nemamo zakone koji zabranjuju govor mržnje?



Jer da, to su tvoji problemi. Oni stanu u jedan status. Problemi homoseksualca ne bi stali u jedno ovako rječito pismo, od diskriminacije na poslu (jesi li ikad upoznao homoseksualnog profesora?), u javnim ustanovama (što misliš da će policija napraviti homoseksualcu koji prijavi silovanje? Što će liječnik reći transseksualnoj osobi?), u vjerskim zajednicama (bi li vjernici u tvojoj župi prihvatili otvoreno homoseksualni par?), pa i u školama (statistički gledano, barem je jedan učenik u tvojoj školi homoseksualac. Znaš li tko je on ili ona? Bi li ti se mogli povjeriti? Bi li ih prihvatio, u duhu jednakosti i slobode izražavanja?)...

Kad si se ti zadnju put bojao da će te dočekati šest nabildanih u tramvaju i ubiti boga u tebi samo zato jer ste se ti i tvoja djevojka usudili postojati na javnom mjestu u podne?



- Ja znam neke profesore homoseksualnog opredjeljenja.



- Ne znam što bi policija rekla da homoseksualac prijavi silovanje, ali znam da ne shvaćaju ozbiljno ni prijave heteroseksualnih osoba. To je do policajca a ne do zakona i države.



- Transseksualcima će liječnik vjerojatno pripisati hormone bez da trepne i dati adresu kolege plastičnog kirurga.



- Ni u jednoj kršćanskoj zajednici neće homoseksualni par biti prihvaćen s odobravanjem. Sada ne, a vjerojatno ni još dugo vremena. A zašto bi i bio kad Biblija govori o homoseksualizmu kao o neprihvatljivom ponašanju? Zar su homoseksualci stvarno "budućnost svijeta" koja će i "vjere mijenjati"?



- Učenici, što god Vi mislili (a očito da baš niste puno "in") uglavnom prihvaćaju svoje kolege zbog toga kave su osobe, a ne zato da li im se više sviđaju cure ili dečki. Izuzetak su slučajevi kad ti se neko "nabacuje" a tebe to ne zanima. Ali to je isto i sa homoseksualcima i sa heteroseksualcima. Doduše – ovi prvi bi trebali znati kad imaju a kad nemaju šanse. Iz osobnog iskustva tvrdim – često to zanemare.



- Ovo zadnje je čista glupost! Šest nabildanih? U podne? I to samo homoseksualce? A crnce i Kineze ne diraju? Ni Srbe, ni Cigane, ni hajdukovce, ni bilo koga drugoga tko im nije po volji? Samo homoseksualce? I imaju baš "radar" za njih?

Stvarno nam to prodajete…?

Nasilnici su nasilnici. Iako su proizvod odgoja (porodice, škole i društva) niti su odraz većine niti njihov reprezentativni primjerak..



Ti jesi klinac, i u tome jest problem. Ti nisi radio ni dana u životu. Ti nisi razmišljao što će se dogoditi kad oboliš ili umreš. Ili kad ti umre voljena osoba. Bolnice rijetko puštaju posjete van kruga bliže obitelji. Zamisli da tvoja djevojka, s kojom si proveo zadnjih 30 godina, ne smije sjediti pored tebe dok umireš u bolnici. Homoseksualci to ne trebaju zamišljati.



Osobno nemam ništa protiv brakova između homoseksualaca. Ali o tome se ionako ne uči u 4. Modulu…



Ti tvrdiš da će nam državu spasiti djeca, još djece, više djece. Oni koji ne znaju povijest, osuđeni su da je ponavljaju.

Dekret iz 1966. je u Rumunjskoj zabranio pobačaje i stavljao namete svim osobama starijim od 25 godina koje još nisu imale djecu. Što je bila posljedica toga? Sigurno ne više ljubavi i budućnosti za zemlju, već eksplozija smrtnosti trudnica i rodilja, povećanje siromaštva i sve veći broj beskućnika i siročadi. Naš zdravstveni sustav je na kolapsu, kažu. Iz iskustva ti mogu reći, školski nije daleko od toga.



"Oni koji ne znaju povijest, osuđeni su da je ponavljaju." A vi profesorice ste iz tog predmeta dobili – nedovoljan! Niste prošli ni popravni. Ponavljate razred!

Ne razumijem kako netko može biti "fizičar" a ne razumjeti matematiku?! Po kojoj to Vašoj matematici narod ima više šanse za opstanak s manjim brojem rođene djece?

Floskule na koje se pozivate su sramota za Vaš akademski status, bez obzira što Vam to nije srodna grana znanosti. To Vam je kao da u slučaju kugle koja se kotrlja za izračun njenog krajnjeg energetskog stanja uzmete u obzir samo utjecaj gravitacije, a potpuno zanemarite otpor podloge, masu kugle, početnu brzinu i nagib podloge. Da se izrazim rječnikom koji bi ste morali razumjeti.



Zamisli što bi se dogodilo da jedne godine na proračun sjedne duplo više djece. Koja trebaju cjepiva, lijekove, liječnike, učitelje, škole, učionice, opremu... Stvari koje su sve do jedne -- besplatne. Ali koštaju.



Savršena analogija…! Što dalje to manje vjerujem da ste stvarno napisali ovo što čitam!!!

Da se odmaknemo od činjenice da je realno nemoguće udvostručiti broj novorođene djece za godinu dana ubilo kojoj zemlji, sve ostalo je opet čista glupost! Nabadate o stvarima o kojima nemate pojma! Troškovi cjepiva su zanemarivi, škole imaju višak kapaciteta (osobito osnovne) a imamo i višak prosvjetnih radnika.

Ono što me najviše zaprepašćuje je činjenica da upravo vama treba predavati osnove biologije iz dijela ljudske reprodukcije, jer očito ne shvaćate da novorođenom djetetu treba 6 – 7 godina da dosegne dob za školski uzrast?! Još nitko iz rodilišta nije otišao u školu (pa čak ni u jaslice). A u tih 6 – 7 godina se svako društvo može prilagoditi. I to ne bi bilo prvi put. Da malo znate o čemu pričate primijetili bi statistički porast novorođenih u razdoblju o d 1993 – 1996. Godine.



Lako je tebi pričati o djeci kao o nacionalnom blagu. Ti se ne sjećaš muškaraca i žena, seljaka, koji su radili po 20h dnevno da bi prehranili svojih desetero djece. Lako je tebi pričati kako voliš svoju braću i sestre. Pričekaj 10-20 godina, pa ćeš vidjeti bi li radije imao dvoje donekle dobro zbrinute djece ili petero gladnih, zbog kojih ti se srce lomi svaki dan kad ih pogledaš.



Uistinu mi je sve teže i teže zadržati objektivan i pristojan stav, jer što dalje čitam Vaše zbrda-zdola nabacane "mudrosti" i "činjenice" sve se više pitam imali smisla s Vama uopće voditi dijalog.

Seljaci koji su radili po 20 sati dnevno? Desetero djece? Gdje ste to vidjeli? U bajkama ili u komunističkim propagandnim filmovima u svrhu promocije zadrugarstva?

Da se vratimo tih 70 godina unazad, u vrijeme na koje se pozivate, prosječan broj djece po obitelji je bio 4 do 5, a seljaci sigurno nisu radili 20 sati dnevno! Dapače – danas rade više nego ikada.

Da – radni dan na selu je možda počinjao u 4 i završavao u 22, ali nitko nikada nije radio 20 sati!

Ljudi su imali raspored s kojim su stigli i odspavati poslije ručka a baš je brojnost obitelji omogućila da se nitko ne "pretrga". I ne – nisu ljudi bili gladni. Nisu imali fejsbuk, računala i mobitele ali gladni i bosi nisu bili!

A što se tiče broja djece po obitelji – da li Vi to pokušavate reći da je to nešto što se ljudima "dogodilo" i što nisu znali kontrolirati, a sve će to spasiti 4. modul? Stvarno – Vaša generacija je prva koja pokazuje znakove inteligencije a svi do sada su kromanjonci?



Ne, tebi se čini da novac nije sve. Djeca jesu. Ali vidjela bih što bi rekao da su ti roditelji toliko siromašni da ti nisu mogli priuštiti gimnaziju. Djeluje smiješno, zar ne? Ti nikad nisi upoznao djecu koja nisu upisala gimnaziju samo zato jer moraju raditi sa strane da bi prehranili sebe, obitelj, mlađu braću i sestre. Ja jesam. Koliko bi se osjećao blagoslovljenim da si umjesto gimnazije morao upisati neku strukovnu školu samo zato jer cijelo popodne pakiraš povrće za par stotina kuna, u protivnom ti mlađa braća neće jesti baš svaki dan? Ti nikad nisi gledao nevjerojatno bistru učenicu kojoj pada prosjek samo zato jer svo vrijeme koje nije u školi mora čuvati mlađu braću i sestre dok roditelji rade.



I ja sam upoznao ljude koji imaju malo novaca. I one koji nisu mogli priuštiti djeci školu koju bi ona htjeli. Međutim isto tako najveći broj učenika kojima pada prosjek danas su upravo učenici iz obitelji u kojima su roditelji bili siromašni u mladosti pa sada pokušavaju svojoj djeci priuštiti sve – materijalno. Primjeri koje spominjete postoje, ali su zastupljeni u takvom malom postotku da se ni na koji način ne mogu upotrebljavati kao opravdanje bilo čega, osim poboljšanja socijalne politike u zemlji.



Ja sam odrasla s jednim roditeljem. Imala sam godina kao i ti kad sam ostala bez drugog. Pa je krenulo, štedi se, nema se. Fakultet ne bih upisala da sam ga morala platiti. Ti govoriš kako bi bila tragedija da djeca odrastu s dvije majke ili dva oca. Ja govorim iz perspektive djeteta samohranog roditelja, kako ne mogu ni zamisliti što bi bilo da sam ostala bez drugoga. Ti stvarno misliš da bih studirala u tom slučaju? Dvije majke ili dva oca djeluju kao daleko bolja opcija. Jesi li ikad pitao djecu bez roditelja što bi ona? Ponavljam, ti nisi u toj situaciji, ti si mlad i neiskusan i kao takav nemaš nikakvo pravo govoriti o drugima. Naročito u ime drugih.



I ja sam odrastao samo s jednim roditeljem. Drugi roditelj nije sudjelovao u odgoju ne zato što je bio heteroseksualne ili homoseksualne orijentacije. Jednostavno je bio orijentiran samo na sebe.

Ja danas ima 47 godina i u tom odrastanju naučio sam i kuhati i prati i šivati i peglati i čistiti i obrađivati drvo i raditi strujne instalacije i elektroniku i fotografiju i video snimanje i montažu i još mnogo toga. Samo s jednim roditeljem.

Ja nisam ni mlad ni neiskusan i upravo mi moje iskustvo daje za pravo govoriti i o sebi i o drugima. A u životu sam upoznao mnogo ljudi. I mnogo djece bez roditelja. Zanima Vas što bi ona? Pitajte njih i ne donosite zaključke prema vlastitom sudu (a upravo druge optužujete da to čine).





Nažalost, upravo činjenicom što si mlad i neiskusan si daješ za pravo da misliš da možeš.

Dalje pričaš o sebičnosti, sebičnosti čina koji teži kratkotrajnom zadovoljstvu najnižih životnih strasti.

Pretpostavljam da pričaš o seksu. I čisto me zanima, hoćeš li misliti tako onog dana kad se oženiš? To ti je jedan vrlo zdrav odnos prema spolnosti s voljenom osobom.



Vođenje ljubavi i seks zbog seksa nisu isto. Nikada neće ni biti. U "vođenju ljubavi" ključna je riječ "ljubav". A ako ćemo samo zadovoljavati vlastiti seksualni nagon (po prioritetu odmah nakon hrane, a prije pića) onda smo ništa do li najbezumnije životinje. Moj pas ne može kontrolirati svoj seksualni nagon. Ja mogu.

Vođenje ljubavi sa voljenom osobom ne podrazumijeva osobu koju "evo sad volim". Vašim stavom vrijeđate i mnoge homoseksualce – ne mislimo svi da je promiskuitet ok!



I ponovno se vraćaš na argumentum ad populum. Samo zato jer većina ljudi smatra da je masturbacija nešto loše, ne znači da je to zaista tako. Umjesto da slušaš polemike, pogledaj znanstvena istraživanja. Učenik si XV. gimnazije, pretpostavljam da si upoznat s temeljima znanstvene metode.



Kao prvo – većina ljudi ne smatra da je masturbacija nešto loše. S druge strane, na Vaše veliko čuđenje – pretpostavljam, čak ni svi muškarci ne masturbiraju, a veći dio ženske populacije NE masturbira. U svakom slučaju – masturbaciji ne treba ni poticaj ni javnost. Kako upoznaju svoje tijelo, djeca tako upoznaju i svoje spolne organe. A svakako ne mislim da ih treba poticati na samozadovoljavanje u javnosti. To je ipak vrlo privatan čin.



Prema ispitivanju iz 2010 (Kinseyjev institut), 81.9% ljudi >18 godina starosti masturbira. 41.64% priznaje da je masturbiralo u zadnjih mjesec dana. Ti tvrdiš da je popularno mišljenje da s masturbacijom nešto nije u redu. Najnoviji podaci prikupljeni u SAD-u tvrde da >80% ljudi masturbira.



Ni jedan ozbiljan znanstvenik ne shvaća ozbiljno ono što publicira Kinsey Inc. Da je sam Alfred Kinsey danas živ vjerojatno bi bio u zatvoru. Naime, provodio je ispitivanja u vezi spolnog uzbuđenja (učestalosti i snage) na djeci u dobi od 4 – 10. Danas mi to zovemo seksualno zlostavljanje. Kako Vi to zovete?

Tekst se nastavlja ispod oglasa

Nadalje - Kinsey institut je istraživanja provodio i provodi u SAD. Mi nismo SAD i nadam se da to skoro nećemo ni postati. Njihov obrazovni sustav je katastrofalan a ni odgoj nije puno bolji.

Nadalje, zašto mislite da će to što ste na papiru napisali da ">80% ljudi masturbira" automatski biti prihvaćeno kao istina? I na kraju – a što je nas briga za SAD? Trebamo li napraviti i koji pokolj automatskim oružjem po školama "da ih stignemo"?!



I ta su nam istraživanja okosnica 4. Modula?



Gnusno…



Šokiran si što se masturbacija spominje u 5. razredu. Jesi li jednako šokiran činjenicom što ljudi moraju ići u autoškolu prije nego počnu voziti automobil?



Sad ću ja Vas šokirati činjenicom; za pohađanje autoškole morate zadovoljiti određene psiho-fizičke uvjete, proći liječnički pregled da se utvrdi da ste uopće sposobni za vožnju auta – prije nego Vas uče voziti! Znate – nisu svi u isto doba spremni za to.

Nadalje – nismo išli u školu za hodanje, za kontrolu mokrenja i stolice, niti za baratanje vilicom i žlicom, a kamoli za vožnju bicikla…. A sve su to puno zahtjevnije i/ili opasnije radnje.



Neiskusan si, pa ti se može oprostiti činjenica da misliš kako je tvoje mišljenje jedino ispravno. Pričekaj još koje desetljeće, pročitaj nekoliko stotina knjiga. Upoznaj se s drugim kulturama. Uči povijest. Tada ćeš možda shvatiti kako je svijet daleko kompliciraniji i daleko ljepši od ovog malog kružića s kojim si se ti u svojih 15-16 godina uspio upoznati.



Škola te ne priprema za djetinjstvo. Škola te priprema za ulogu odrasle osobe koja ćeš jednom postati.



Je svijet je i ljepši i kompliciraniji i bolji i teži… Ali JA ću odgajati svoju djecu, a oni će odgajati svoju djecu. Škola se odrekla odgojne uloge prije desetak godina (ili više – ne sjećam se), a obrazovanje i odgajanje nisu isto. To što ste Vi probali svašta (a i ja sam) ne znači da i moja djeca to trebaju proći. Nismo svi isti i ne reagiramo svi isto na utjecaje kojima smo izloženi. Ja zato svoju djecu neću namjerno izlagati negativnim utjecajima!



I ovdje te moram citirati:

"Dragi ljudi, da je sve uvijek ostajalo na najnižim životinjskim strastima, gdje bismo mi danas bili?"

Gdje bismo danas bili?

Primjera radi, ovo su samo neki tehnološki izumi koji nikad ne bi postali popularni (i samim time jeftini i pristupačni) da iza njih nije stajala pornografska industrija -- tiskarski stroj, VHS, DVD, polaroid, digitalne kamere, streaming, online kartično plaćanje, Flash.

Gdje bismo danas bili da milijuni ljudi nisu imali potrebu gledati pornografiju u privatnosti svog doma? Sjećaš se dial-up modema i Usenet-a? Ne?

Gotovo svaki tehnološki napredak je uzrokovan nevjerojatnom ljudskom lijenošću, a ako ne time, onda željom za brzom zaradom. Gotovo svaki. Pogledaj malo oko sebe -- kuće, automobile, grijalice, klima uređaje, stolce, tave, lonce, hladnjake, perilice... Ti stvarno misliš da su ove stvari nastale jer mi po prirodi nismo lijeni? Ribanje gaća u ledenom potoku je daleko lakše od stiskanja gumbića?



Stvarno mi se više gadi ovako prizeman nivo manipulacije činjenicama, no kad mislite da ste toliko pametni, hajde da i to vidimo:



- Tiskarski stroj; prva i do sada najviše puta tiskana knjiga je Biblija. Nalazite li u njoj pornografski sadržaj – to samo govori o Vašem mentalnom sklopu.



- VHS i polaroid su nastali u doba dok je čak i zapad gledao nenaklono na pornografiju (prije nego je postala biznis) Štoviše – više pornića je distribuirano na 8-ici nego na VHS-u. S druge strane – Polaroid nikada nije bio medij za pornografiju jer stvara samo jednu kopiju, pa time nije povoljan za distribuciju.



- DVD je nastao pod utjecajem filmske industrije, ali ne te na koju vi mislite. Naime – pornići su se bez problema distribuirali na VCD/CVCD diskovima jer kupcima nije bila toliko bitna Potreba za DVD formatom je nastala s unapređenjem i video i audio tehnologije kad je trebalo na relativno jeftin i kompaktan medij staviti veliku količinu AV materijala (i do 3 sata). Porniče ni danas nije problem "spakovati" na CD.



- Digitalne kamere je razvila vojna industrija. Da li su oni slikali orgije vojnika – ne znam…



- "Streaming" je prvotno nastao kao audio streaming – razvili su ga amateri kao legalnu alternativu "divljim" radio-stanicama. Razvojem brzina interneta logično je nadograđen na video straming.



- Iako je kod "online plaćanja" najveći dio tržišta usmjeren na tzv. "mikroplaćanja!" – njegov razvoj je samo logička nadogradnja na jedan stariji američki izum – kupnju preko kataloga (kasnije TV shopping). Pornografska industrija je u početku naplaćivala online samo kupnju VHS (kasnije DVD) sadržaja koji su se onda dostavljali poštom.



E sad, da milijuni ljudi nisu "gledali pornografiju u privatnosti svog doma" danas bi bilo puno manje seksualnih delikata, razvoda, bračnih nevjera, maloljetničke trudnoće i svih ostali "dobrobiti" modernog doba.



Vaše daljnje pripisivanje svakog tehnološkog napretka ljudskoj lijenosti je ponižavajuće za sve pripadnike ljudskog roda, bez obzira na njihovu seksualnu orijentaciju.

Vi implicirate da je jedino bitno da čovjek sam sebi ugađa što je više moguće. A upravo je to u suprotnosti sa svakom, ama baš svakom tradicijom i kulturom.



No, da se vratimo na tvoje pismo. Ti spominješ demokraciju, pričaš o tome kako vlada služi narodu. Molim te, suzdrži se od svog mišljenja dok ne odslušaš (i položiš) politiku i gospodarstvo. Već bi sad trebao znati da te činjenica što postojiš na planetu ne čini planetologom, isto kao što te korištenje kalkulatora ne čini matematičarom. Pretpostavljam da nisi ni lingvist, iako znaš pisati rečenice na hrvatskom jeziku.



Isto tako, činjenica što živiš u državi te ne čini politologom. Demokracija nije politički sustav u kojem većina vrši diktaturu nad manjinom. Ako ti se takav sustav sviđa, prilično sam sigurna da ćeš se dobro snaći u Sjevernoj Koreji. Čujem da je Pyongyang krasan u ovo doba godine. Nedavno su otvorili prvu tržnicu.



Dakle – Vi svoje učenike želite naučiti da vlada ne treba služiti narodu? A u najboljem pedagoškom maniru savjetujete svojim učenicima da se "suzdrže od svog mišljenja"?

Naravno da demokracija nije sustav bilo kakve tiranije. Isto tako to nije sustav tiranije nad manjinom. Takvi sustavi se zovu; feudalizam, komunizam, kapitalizam…



Škole u Republici Hrvatskoj su škole koje, kao i sama država, služe svima u njoj. Možda tebe boli dijeliti prostor s nekime s čijim mišljenjem se ne slažeš, ali vjeruj mi, puno više boli kad okolina negira njihov identitet i brani ti pravo na izražavanje. Jesi li ti jedan od onih koji će braniti djeci Roma da sjede u istom razredu s tobom?



Aaaa – kako nisko, a opet marketinški dobro… Pozivati se na Rome…?

Među njima ima najmanji broj homoseksualaca. Interesantno…



Usput – tko stalno govori o šikaniranju homoseksualaca? Ja se ne mogu oteti dojmu da ste to stalno i uporno – Vi…



No, sami politički sustavi su u potpunosti nebitni, jer prvenstveno, svi smo mi ljudi. I svi mi imamo jednaka prava UPRAVO ZATO jer smo ljudi.



Poštovana, hipotetički; "Ja sam pedofil s neodoljivim nagonom za ubojstvo. Zar i ja nemam sva prava kao ostali? Pa i ja sam čovjek…"



Možda još nisi upoznat s njom, ali postoji nešto što se zove Opća deklaracija o ljudskim pravima. Ona svim ljudskim bićima garantira da se rađaju slobodna i jednaka u dostojanstvu i pravima, bez ikakve razlike glede rase, boje kože, spola, jezika, vjere, političkog i drugog uvjerenja, nacionalnog ili socijalnoj podrijetla, imovine, rođenja ili neke druge okolnosti. Republika Hrvatska ju je ratificirala 1992. godine i ona je jedan od rijetkih dokumenata iznad zakona. Čisto da znaš, ovo ranije navedeno je članak drugi.

Članak devetnaesti kaže da svatko ima pravo na slobodu mišljenja i izražavanja.

I ja sad tebe pitam, kao čovjek čovjeka -- ako, po članku devetnaestom, ti imaš pravo napisati ovo pismo, zašto smatraš da drugi ljudi, koji upražnjavaju isto pravo, tebi nešto nameću?

Po čemu si TI toliko poseban da misliš kako imaš pravo nametati svoju volju marginaliziranim skupinama i manjinama, i braniti im slobodu izražavanja?



Ma tko Vama (ili bilo kome drugome u RH) brani slobodu izražavanja i mišljenja? Tko Vam nameće svoju volju? Ako postoji – tužba odmah. Imamo zakone protiv toga. Ja ću Vas prvi poduprijeti!

Ipak moram pitati tko ste VI da nekom drugom ljudskom biću dokidate pravo slobodnog izražavanja svog mišljenja. Pravo da mu se nešto sviđa ili ne sviđa, pravo da nešto voli ili ne voli…?

Kakav ste Vi to pedagog kad mladom čovjeku osporavate pravo na vlastite stavove i vlastito mišljenje?



Mnogi su u Hrvatskoj izginuli u borbi protiv tiranije i diktature. I odakle tebi pravo koristiti njihovu žrtvu da bi vršio tiraniju i diktaturu nad onima koji ne misle poput tebe?



Za ovo mi je trebalo jako puno da se suzdržim i napišem civilizirani komentar, a on glasi:

Nemate nikakva prava pozivati se ni na one koji su poginuli ni na one koji su krvarili u Hrvatskoj u borbi protiv tiranije i diktature. Jer – ako mislimo na isto – ja mogu o tome govoriti a Vi ne. Ako ne mislimo na isto, onda ne možemo ni pričati o izginulima.

I zadnje – diktaturu u hrvatskoj provodi isključivo aktualna Vlada, koja o odgoju djece ne želi pričati ni sa predstavnicima Crkve ni sa građanskim udrugama.

Toliko o tome kako tko doživljava demokraciju.



I da završim citatom iz Deklaracije:



Članak 26.

"Odgoj i obrazovanje mora biti usmjereno punom razvoju ljudske osobe i jačati poštivanje ljudskih prava i temeljnih sloboda."



Slažem se sa sadržajem. Ali očito Vi niste shvatili dobro tumačenje riječi "… ljudskih prava i temeljnih sloboda"…



P.S.

Moram priznati da mi to ipak ne liči na pismo jedne prosvjetne radnice, već na pismo profesionalca ili predanog aktiviste…"